******

**SK**

Európsky hospodársky a sociálny výbor

**Vyhlásenie o ochrane osobných údajov:
formulár žiadosti o prístup k dokumentom**

Vaše osobné údaje uvedené vo formulári žiadosti o prístup k dokumentom sa spracúvajú v súlade s ustanoveniami [nariadenia (EÚ) 2018/1725](https://eur-lex.europa.eu/legal-content/SK/TXT/?uri=CELEX:32018R1725).

1. **Kto je zodpovedný za toto spracovanie osobných údajov?**

Za spracovanie osobných údajov je (ako prevádzkovateľ) zodpovedný Európsky hospodársky a sociálny výbor.

Oddelením zodpovedným za spracovanie týchto údajov je oddelenie EHSV Pošta/archív – e-mail: courrierarchivesCESE@eesc.europa.eu.

1. **Aký je účel tohto spracovania údajov?**

Vaše osobné údaje budú spracované, aby Vám mohla byť poskytnutá odpoveď na Vašu žiadosť.

1. **Aký je právny základ pre toto spracovanie údajov?**

Právnym základom pre spracovanie Vašich osobných údajov je článok 5 ods. 1 písm. b) nariadenia (EÚ) 2018/1725, keďže toto spracovanie je potrebné na splnenie zákonnej povinnosti, ktorá sa vzťahuje na prevádzkovateľa.

1. **Aké osobné údaje sa spracúvajú?**

Spracúvajú sa tieto Vaše osobné údaje: meno, priezvisko, názov organizácie, poštová adresa, telefónne číslo a e-mailová adresa.

1. **Kto sú príjemcovia alebo aké sú kategórie príjemcov Vašich osobných údajov?**

K Vašim osobným údajom má prístup len obmedzený počet zamestnancov príslušných oddelení EHSV s cieľom poskytnúť Vám primeranú odpoveď v závislosti od povahy žiadosti.

1. **Prenášajú sa Vaše osobné údaje do tretích krajín (ktoré nie sú členskými štátmi EÚ) alebo medzinárodným organizáciám?**

Vaše údaje sa neprenášajú do tretích krajín ani medzinárodným organizáciám.

1. **Ako si môžete uplatniť svoje práva?**

Máte právo požiadať o prístup k svojim osobným údajom. Takisto máte právo požiadať o opravu alebo vymazanie svojich osobných údajov, prípadne o obmedzenie ich spracovania.

Svoje otázky môžete posielať priamo na adresu (courrierarchivesCESE@eesc.europa.eu). Odpoveď dostanete najneskôr do jedného mesiaca.

Ak sa domnievate, že v dôsledku spracovania Vašich osobných údajov Európskym hospodárskym a sociálnym výborom boli porušené Vaše práva podľa nariadenia (EÚ) 2018/1725, máte právo podať sťažnosť európskemu dozornému úradníkovi pre ochranu údajov (edps@edps.europa.eu).

1. **Ako dlho sa Vaše osobné údaje uchovávajú?**

Vaše osobné údaje sa uchovávajú najviac dva roky (lehota na podanie sťažnosti ombudsmanovi) alebo prípadne do konca administratívneho alebo súdneho konania. Po uplynutí tohto obdobia sa na štatistické a historické účely uchovávajú len anonymizované údaje.

1. **Budú sa získané osobné údaje využívať na automatizované rozhodovanie vrátane profilovania?**

Nie, Vaše osobné údaje sa nepoužijú na prijímanie automatizovaných rozhodnutí.

1. **Budú sa Vaše osobné údaje ďalej spracúvať na iný účel ako ten, na ktorý boli získané?**

Nie, Vaše údaje sa nebudú spracúvať na iný účel.

1. **Na koho sa môžete obrátiť v prípade otázok alebo sťažností?**

Ak máte akékoľvek otázky týkajúce sa spracovania svojich osobných údajov, obráťte sa na oddelenie zodpovedné za spracovanie Vašich osobných údajov (courrierarchivesCESE@eesc.europa.eu). Takisto sa môžete kedykoľvek obrátiť na úradníka pre ochranu údajov EHSV (data.protection@eesc.europa.eu) a/alebo na [európskeho dozorného úradníka pre ochranu údajov](http://edps.europa.eu/) (edps@edps.europa.eu).

\_\_\_\_\_\_\_\_\_\_\_\_\_